Villa Medusa

Villa Medusa er en norsk reality-serie som gikk tre sesonger på TVNorge fra 2000 til 2001. Programleder var Tina B. Christensen.

Villa Medusa var blant de første reality-seriene som gikk på norsk TV. Dette var en norsk versjon av en svensk serie med samme navn fra 1999. Programmet var populært i starten, men i tredje sesong falt mange av seerne i fra.

Konsept
Konseptet, som var svensk, gikk ut på at åtte personer skulle bo sammen på et feriested i fem uker, uten penger, kredittkort og mobiltelefon. Oppdraget var å tjene penger til å betale oppholdet osv. Hvordan pengene ble hentet inn var avhengig av deltakernes kreativitet. Alt de tjente gikk i en felleskasse, og alle deltakerne måtte være enige om hvordan pengene skulle fordeles. 

I slutten av hver episode møttes deltakerne til et stormøte hvor de gav hverandre poeng. En hvit kamel gav ett pluss-poeng mens en svart kamel gav ett minus-poeng. De som i finalen hadde flest hvite kameler hadde størst sjanse til å vinne premien på 100 000 kr.  

Alle fra 20 til 35 år kunne søke om å delta i programmet.

Første sesong ble innspilt på Gran Canaria i januar-februar 2000.

Seertall
Første sesong hadde et seersnitt på 226 000 og ble det nest mest sette programmet på TVNorge i 2000.Aftenposten aften – På TV i kveld (21.9.2000, s.62) Andre sesong hadde et seersnitt på 236 000 og tredje sesong 177 000. De svake tallene for tredje sesong førte til at programmet ble nedlagt.

Andre versjoner
Villa Medusa har svensk opphav og ble utviklet av Hasse Aro i produksjonsselskapet Strix Television. 

Den svenske versjonen gikk fem sesonger på Kanal 5 og ble sendt i perioden 1999 til 2001. Den ble også produsert en dansk versjon som gikk i to sesonger på TV Danmark i 1999  og 2000.

Deltakere og innspillingssted
Sesong 1 (vår 2000)
Ingvild Braathen (vinner) (f. 1979) (Son)
Jeppe Havig-Gjelseth (finalist) (f. 1974) (Oslo)Aftenposten Aften - Her er Medusa-gjengen (2.3.2000, s.46-47)
Nina Oddby (f. 1973) (Oslo)
Kjetil Eliassen (f. 1977) (Oslo)
Martin Giæver (f. 1979) (Oslo)
Mathilde Hartviksen (f. 1978) (Oslo)
Håvard Lunde (f. 1970) (Oslo)
May Britt Renée Nohre (f. 1964) (Rena)

Sted: Gran Canaria Sesong 2 (høst 2000)
Lars Sune Haugen (vinner)VG - «Medusa»-vinner med fjellfetisj (24.11.2000) (f. 1972)
Anne Dalaker (f. 1975)Dagbladet - Medusas nye bitch? (5.8.2000)
Simen Eivindson Haugberg (f. 1977)
Marius Brodin Hansen (f. ca. 1977)
Solfrid Karadas (f. 1976)
Cathrine Martinsen (f. 1975)
Thomas Oen (f. 1979)
Linn Cecilie Rydland Andresen (f. 1979)
Sted: Rimini i Italia.Sesong 3 (høst 2001) 
Siw Iren Bergstad (vinner) (f. 1968) (Bergen)Aura avis - Krister deltar i Villa Medusa (14.9.2001) Dagbladet - Vant og forsvant (15.7.2002)
Tuva Jorfald (finalist) (f. 1978) (Asker)
Krister Nekstad (finalist) (f. 1976) (Tingvoll)
Aragon Appelbom (f. 1975) (Tromsø)
Gunvor Østgaard (f. 1978) (Børsa, Skaun)
Ken Gøran Pedersen (f. 1975) (Lakselv)
Ingeborg Castillo-Rydsaa (f. 1974) (Molde)
Raymond Sandvik (f. 1975) (Stord)

Sted: Bequia i Karibia.

Referanser

Kategori:Norske reality-TV-serier
Kategori:TV-produksjoner på TVNorge
Kategori:Norske TV-produksjoner fra 2000-årene